**UGUNSDROŠĪBAS PASĀKUMU PĀRSKATS**

**JERSIKAS PAMATSKOLAS ĒKAS RENOVĀCIJA ATBILSTOŠI**

**AUGSTĀM ENERGOEFEKTIVITĀTES PRASĪBĀM**

**SATURA RĀDĪTĀJS**

1. **IEVADS**
   1. UGUNSDROŠĪBAS PASĀKUMU PĀRSKATA MĒRĶIS
   2. IZMANTOTIE DATI
   3. NORMATĪVIE AKTI
2. **OBJEKTA RAKSTUROJUMS UN UGUNSBĪSTAMĪBA, BŪVES UGUNSDROŠĪBAS RAKSTURLIELUMI.**
3. **ĢENERĀLPLĀNA UGUNSDROŠĪBAS RISINĀJUMI (ĒKU UN BŪVJU IZVIETOŠANA, PIEBRAUKŠANAS CEĻI, UGUNSDZĒSĪBAS UN GLĀBŠANAS DARBU NODROŠINĀŠANA)**
4. **ARHITEKTŪRAS UN BŪVKONSTRUKCIJU DAĻU UGUNSDROŠĪBAS RISINĀJUMI. UGUNSDROŠĪBAS PRASĪBAS BŪVKONSTRUKCIJĀM UN PLĀNOŠANAS RISINĀJUMIEM**
   1. UGUNSDROŠĪBAS PRASĪBAS PLĀNOŠANAS RISINĀJUMIEM
   2. UGUNSBĪSTAMĪBAS RISKU IZVĒRTĒŠANA UN UGUNSBĪSTAMO ZONU APRAKSTS, TELPU UGUNSSLODZE.
   3. ĒKU UGUNSDROŠĪBAS PAKĀPES UN SADALĪŠANA UGUNSDROŠĪBAS NODALĪJUMOS.
   4. ĒKU NESOŠO UN NOROBEŽOJOŠO BŪVKONSTRUKCIJU UGUNSIZTURĪBAS ROBEŽAS, DEGTSPĒJAS GRUPAS UN UGUNSREAKCIJAS KLASES. PRASĪBAS BŪVKONSTRUKCIJU APDAREI.
   5. RISINĀJUMI, LAI NEPIEĻAUTU UGUNS UN DŪMU IZPLATĪŠANOS UGUNSGRĒKA GADĪJUMĀ.
5. **EVAKUĀCIJAS NODROŠINĀŠANA.**

**6. MANUĀLĀ (PRIMĀRĀS) UGUNSDZĒSĪBAS IEKĀRTAS (TELPU**

**NODROŠINĀŠANA AR UGUNSDZĒSĪBAS APARĀTIEM( APRĒĶINS) UN**

**CITU UGUNSDROŠĪBAS APRĪKOJUMU)**

1. **UGUNSDROŠĪBAS PASĀKUMI ĒKAS EKSPLUATĀCIJAS STADIJĀ.**
2. **IEVADS**
   1. **UGUNSDROŠĪBAS PASĀKUMU PĀRSKATA MĒRĶIS.**

Ugunsdrošības pasākumu pārskata ( turpmāk tekstā- pārskats) mērķis ir aprakstīt ugunsdrošības risinājumus un pasākumus, lai nodrošinātu projektējamās ēkas ugunsaizsardzību saskaņā ar Latvijas Republikas spēkā esošo normatīvo aktu prasībām. Pārskatā ietvertas būtiskas ugunsdrošības prasības attiecībā uz ēkas nesošo konstrukciju ugunsizturību un degtspējas grupām, pasākumiem uguns un dūmu izplatīšanas ierobežošanu ēkā, ēkas sadalīšanu ugunsdrošos nodalījumos, ugunsdrošo šķēršļu izbūvi, prasībām evakuācijas ceļiem un izejām, ugunsaizsardzības sistēmu ierīkošanu ēkā, ugunsdzēsības un glābšanas darbu nodrošināšu u.c. Aprakstā iekļauti arī būtiski ugunsdrošības pasākumi ēkas ekspluatācijas stadijā. Apraksts ir tehniskā projekta sastāvdaļa un tajā minētie ugunsdrošības pasākumi ietverti būvprojekta attiecīgajās daļās.

* 1. **IZMANTOTIE DATI**

Ugunsdrošības pasākumu pārskata sastādīšanai izmantoti Jersikas pamatskolas ēkas tehniskās apsekošanas atzinums, būves tehniskās inventarizācijas lieta , vizuālie novērojumi un uzmērojumi dabā un dotā renovācijas tehniskā projekta daļas.

* 1. **NORMATĪVIE AKTI**

Saskaņā ar Būvniecības likuma un 1997. Gada 01. Aprīļa Ministru kabineta noteikumiem NR. 112’’Vispārīgie būvnoteikumi’’ prasībām būvprojektam jāatbilst Latvijas būvnormatīviem, kā arī citu normatīvo aktu prasībām. Eiropas Savienības dalībvalstu nacionālo standartu un būvnormatīvu tehnisko prasību piemērošana tām būvkonstrukcijām un inženierkomunikācijām, kuru būvprojektēšanu nereglamentē Latvijas būvnormatīvi vai Eiropas Standartizācijas organizācijas standarti, atļauja, ja tas paredzēts būvprojektēšanas līgumā. Atkāpes no tehnisko vai īpašo noteikumu prasībām jāsaskaņo ar būvniecību kontrolējošām institūcijām Vispārīgajos būvnoteikumos noteiktajā kārībā.

Objekta projektēšanai izmantoti šādi normatīvie akti, kas nosaka ugunsdrošības prasības:

LBN 006-00 ‘’ Būtiskas prasības būvēm’’

LBN 201-07 ‘’Būvju ugunsdrošība’’

LBN 208-06 ‘’Ūdensapgādes ārējie tīkli un būves’’

LBN 222-99 ‘’Ēku iekšējais ūdensvads un kanalizācija ‘’

LBN 221-98 ‘’Dzīvojamo un publisko ēku apkure un ventilācija’’

LVS 446 ‘’Ugunsdrošībai un civilajai aizsardzībai lietojamās drošības zīmes un signālkrāsojums’’

Saskaņā ar Latvijas būvnormatīvu LBN 006-00 ‘’Būtiskas prasības būvēm’’ ēkas projektē tā, lai ugunsgrēka vai avāriju gadījumā:

* tās noteiktu laiku saglabātu nestspēju;
* ierobežotu uguns un dūmu izraisīšanos (rašanos ) un izplatīšanos būvē:
* neradītu uguns izplatīšanās draudus blakus esošajām būvēm;
* būvē esošie cilvēki varētu būvi operatīvi atstāt , tikt evakuēti vai izglābti citādi;
* neradītu neparedzamus draudus ugunsdzēsības un glābšanas dienesta darbībai un nodrošinātu iespēju efektīvi veikt ugunsdzēsības un glābšanas pasākumus.

Ugunsdrošības pasākumus ēkas ekspluatācijas stadijā nosaka Ministru kabineta 2004. gada 17. Februāra Nr. 82 ‘’Ugunsdrošības noteikumi’’ un to izpildei piemērojamie standarti.

1. **OBJEKTA RAKSTUROJUMS UN UGUNSBĪSTAMĪBA, BŪVES UGUNSDROŠĪBAS RAKSTURLIELUMI**

**PROJEKTĒJAMĀ OBJEKTA GALVENIE TEHNISKIE RĀDĪTĀJI:**

Jersikas pamatskolas ēkas renovācija atbilstoši augstām energoefektivitātes prasībām.

Apbūves laukums: - 263,80 m2

Kopējā platība: - 549,10 m2

Būvapjoms : - 2025,00m3

Stāvu skaits - 3

Ugunsdrošības pakāpe: - U3

**KONSTRUKTĪVO ELEMENTU UN MATERĀLU APRAKSTS**

Skolas ēka :

* ārsienas - koka stāvbūve , apmesta uz skaliņiem , siltināta ar akmens vati 150 mm un pārklāta ar sietu līmjavā un tonētu dekoratīvo struktūrapmetumu 3÷6mm.
* nesošās sienas – koka , stāvbūve , apmesta uz skaliņiem.
* starpsienas - koka ,apmestas uz skaliņiem.
* pārsegums- koka siju ar melnajiem griestiem un smilšu pabēruma skaņas izolāciju . Griesti apmesti uz skaliņiem , daļēji piekārtie griesti ‘’AMF’’ metāla profilu ‘’Knauf’’ karkasā.
* bēniņu pārsegums - koka siju ar melnajiem griestiem , smilšu pabērumu un 200 mm akmens vates siltumizolāciju un staigājamām laipām.
* kāpnes – kāpņu telpa un pārsegums – sienas ķieģeļa mūra , pārsegums dzelzsbetona. Betona pakāpieni uz apmestiem metāla profiliem , kāpņu podesti – dzelzsbetona .
* jumta konstrukcija –koka spāru- statņu konstrukcijā, divslīpju ar gala nošļaupumiem un piebūves izvirzījumu.

Jumta ieseguma materiāls- profilēts skārds . Dotajā projekta risinājumā jumta konstrukcija – pastiprināta , siltināta , nepieciešamās vietās - vēdināta un ieklāts jauns jumta ieseguma materiāls.

1. **ĢENĀRPLĀNA UGUNSDROŠĪBAS RISINĀJUMI (ĒKU UN BŪVJU IZVIETOŠANA , UGUNSDZĒSĪBAS UN GLĀBŠANAS DARBU NODROŠINĀŠANA)**

Prasības piebraukšanas ceļiem nosaka LBN201-07’’Būvju ugunsdrošība ‘’.

Ir paredzēta ugunsdzēsības automobiļu piebraukšana ( vismaz 3,5m platumā) gar ēkas priekšējām un aizmugurējām fasādēm un nodrošināta iespēja piekļūt no ugunsdzēsības autokāpnēm katrai telpai.

Piebraukšana ēkai ir nodrošināta pa perimetru no piebraucamiem ceļiem , laukumiem un zālieniem.

1. **UGUNSDROŠĪBAS PRASĪBAS BŪVKONSTRUKCIJĀM UN PLĀNOŠNAS RISINĀJUMIEM.**
   1. **UGUNSDROŠĪBAS PRASĪBAS PLĀNOŠANAS RISINĀJUMIEM.**

Sakarā ar to , ka projektējamā ēka tiek renovēta, dažas būvnormatīvu prasības nevar izpildīt pilnā apjomā.

Jersikas pamatskolas ēkai ir 3 stāvi. (pēc LBN 208-08 ‘’Publiskas ēkas un būves ‘’. 1. Vispārīgie jautājumi (.) 2un LBN 211-08 ‘’ Daudzstāvu daudzdzīvokļu dzīvojamie nami’’ 1.Vispārīgie jautājumi (.) 1.4 un (.) 20.

Ēka atbilst IV izmantošanas veidam (pēc LBN 208-08 1. Pielikuma). Pēc LBN201-07 1.pielikuma 2. tab. IV izmantošanas veida U3 uguns noturības pakāpes ēka drīkst būt 2 stāvu būve , ar kopējo vienlaicīgi tajā atrodošos cilvēku skaitu ≤ 50 cilv.

Ievērojot augstāk minēto , esošās ēkas nesošās konstrukcijas ugunsnoturības robežai jābūt R60 un ēkas nesošo un stiprības elementu ugunsnoturībai kopumā jāatbilst U2 būves ugunsnoturības pakāpei.

Līdz ar to ēka drīkst būt 2 stāvu ar kopējo cilvēku skaitu -250 cilv. , vienlaikus nodrošinot mansarda stāva telpu ( palīgtelpas ) atdalīšanu ar R 60 ugunsdrošības nesošām konstrukcijām.

Ēka 1un 2 stāvs tiek veidots kā atsevišķs ugunsdrošības nodalījums, lai izpildītu augstāk minētās prasības. Kāpņu telpu sienu nesošo konstrukciju ugunsnoturībai jāatbilst būves nesošo konstrukciju ugunsnoturībai ( R60) saskaņā ar 1 pielikuma 3 tab. p(.)6.

**4.2. UGUNSBĪSTAMĪBAS RISKU IZVĒRTĒŠANA UN UGUNSBĪSTAMO ZONU APRAKSTS , TELPU UGUNSSLODZE.**

Projektā paredzēts, ka telpu ugunsslodze nepārsniedz 600MJ/m2.

Telpas ar paaugstinātu ugunsbīstamību ir tehniskā telpa(siltuma ievada telpa ), kuras ir atdalītas no pārējām telpām ar ugunsdrošām starpsienām EI-60 un ugunsdrošām durvīm EI-30, kā arī noliktavu telpas ar ugunsdrošām durvīm EI-30.

**4.3.ĒKU UGUNSDROŠĪBAS PAKĀPES UN SADALĪŠANA UGUNSDROŠĪBAS NODALĪJUMOS.**

Projektējamās ēkas stāvu platība nepārsniedz normatīvajos aktos noteikto ugunsdrošības nodalījumu platību, tāpēc šajā projektā ēka nav

paredzēta sadalīt ugunsdrošības nodalījumos pa vertikāli ar 1. tipa ugunsdrošām sienām.

Ņemot vērā (.) 4.1 minētās prasības IV izmantošanas grupas U2 ugunsizturības pakāpes ēka jādala pa horizontāli atdalot 1un 2 stāvu no mansarda stāva ar prasībām atbilstošu kāpņu telpu . Mansarda stāvs ar jumtu tiek pielīdzināts U3 ugunsnoturības pakāpei.

**4.4 ĒKU NESOŠO UN NOROBEŽOJOŠO BŪVKONSTRUKCIJU UGUNSIZTURĪBAS ROBEŽAS, DEGSTSPĒJU GRUPAS. PRASĪBAS BŪVKONSTRUKCIJU APDAREI.**

Saskaņā ar LBN 201-07’’Būvju ugunsdrošība ‘’ēkas būvkonstrukciju ugunsizturība un degtspēju grupas noteiktas

1. pielikuma tab. 3

Ēkas kopējā ugunsizturības pakāpe

kā 2 stāvu ēkai R60

Ugunsdrošā siena REI-M120

Kāpņu laidu un nesošā konstrukcijas R60

**Tab. 4**

UGUNSDROŠO KONSTRUKCIJU UGUNSIZTURĪBA

Ugunsdrošības nodalījumu konstrukcijas virszemes stāvos EI60

**Tab.6**

ĒKAS UN TĀS DAĻU IEKŠĒJO BŪVIZSRTRĀDĀJUMU VIRSMU UGUNSREAKCIJAS KLASES

Sienas un griesti - B –s1, d0

Grīdas - nav normēts

Bēniņu grīda - DFL-s1

Starpstāvu pārsegums - B -s1,d0

Tehniskās telpas sienas, grīdas , griesti - DF L-s1

Kāpņu telpas sienas un griesti - A2 – s1,d0

Kāpņu telpas grīdas - DFL –s1

Evakuācijas ceļi –sienas , griesti - A2-s1,d0;pieļaujams

B-s1,d0

grīdas - DFL-s1

**Tab. 7**

ĀRSIENU KONSTRUKCIJU UGUNSIZTURĪBA UN BŪVIZSTRĀDĀJUMU UGUNSREAKCIJAS KLASE

Pašnesošo un nenesošo konstrukciju ugunsizturība - EI 15

un siltumizolācijas materiālu min. ugunsreakcijas klase - B-s1,d0

Ārsienas ārējās virsmas minimālā ugunsreakcijas klase - B-s1,d0

Ventilācijas atveru ārējā virsma - B-s1,d0

Ventilāciju atveru iekšējā virsma - B-s1,d0

**4.5 RISINĀJUMI, LAI NEPIEĻAUTUUGUNS UN DŪMU IZPLATĪŠANOS UGUNSGRĒKA GADĪJUMĀ.**

Ēkas kāpņu telpa paredzēta kā atsevišķs ugunsdrošības nodalījums. Durvis aprīko ar pašaizveres ierīcēm un noblīvētām piedurlīstēm.

Visus caurumus un spraugas būvkonstrukcijās ar normētu ugunsizturības robežu (ugunsdrošās starpsienās un pārsegumos) , kā arī vietās, kur elektriskie kabeļi šķērso minētās būvkonstrukcijas, aizpilda ar atbilstošas ugunsizturības robežas hermetizējošiem materiāliem. Šim nolūkam izmanto sertificētas sistēmas un materiālus.

Katrā telpu nosūces ventilācijas ievada vietā vertikālajā kanālā jāuzstāda uguns aizturošais vārsts ar uguns izturību 30 minūtes . Pie krāšņu apkures , šie kanāli izmantoti dūmu aizvadīšanai no krāsnīm, tāpēc pēc krāšņu demontāžas vertikālie kanāli jāiztīra un vajadzības gadījumā jāremontē. Pēc tam kanāli, saņemot atzinumu no dūmvadu tīrītājiem , var tikt piemēroti ventilācijas vajadzībām.

Ēkas ugunsdrošības paaugstināšanai nepieciešams izbūvēt zibensaizsardzību un ierīkot ugunsgrēka atklāšanas un trauksmes signalizāciju saskaņā ar LBN 201-07

1. **EVAKUĀCIJAS NODROŠINĀŠANA**

Saskaņā ar LBN 201-07 ‘’Būvju ugunsdrošība’’ un LBN 208-00

‘’Publiskās ēkas un būves ‘’ prasībām cilvēku evakuācijai no ēkas katra stāva nepieciešamas divas izejas .

Evakuācijas izeju garumi nepārsniedz normatīvos minētos attālumus (tab.8) 45 m.

Kā otru evakuācijas ceļu no otrā stāva var izmantot atpūtas telpas Nr. 31 logu ar izbūvētiem kāpšļiem izejai uz blakus piebloķētās ēdnīcas jumta, kura mala jānorobežo ar margām.

Telpu durvis veras evakuācijas virzienā uz vestibila pusi, bet nesamazina 1,8metru nepieciešamo evakuācijas ceļa platumu.

Ir nodrošināts kāpņu laidu un laukumu minimālais platums -1200mm.

Evakuācijas ceļu brīvajam augstumam jābūt vismaz 2100mm un šajā augstumā nav pieļaujami nekādi šķēršļi.

Lai nodrošinātu savlaicīgu cilvēku evakuāciju un radītu nosacījumus veiksmīgai evakuācijai, ēkā ir jāparedz automātiskā ugunsgrēka atklāšanas un trauksmes signalizācijas sistēma un evakuācijas apgaismojums kāpņu telpās.

**EVAKUĀCIJAS IZEJAS DURVIS**

Evakuācijas ceļā un izejās durvis:

* Izvieto tā, lai būtu iespējama lietotāju ātra evakuācija;
* To platumam jāatbilst maksimālam evakuācijas ceļu lietotāju skaitam;
* Paredz ar atvēršanos evakuācijas virzienā, izņemot telpas , kurās lietotāju skaits ir mazāks par 50;
* Netraucē lietotājiem ar kustību traucējumiem pārvietoties ar attiecīgām ierīcēm.

Durvju augstums evakuācijas ceļos un izejās nedrīkst būt mazāks par 2000mm un platums par 800mm., bet durvis, kuras izmanto vismaz 50 lietotāji 1000mm.

Kāpņu telpu durvis atvērtā stāvoklī nedrīkst samazināt kāpņu laida un laukuma lietotāju evakuācijai noteikto ceļa platumu.

Evakuācijas ceļā un evakuācijas izejās ugunsdrošajām durvīm jābūt pašaizverošām un atveramām bez atslēgas, tai skaitā bez elektroniskas atslēgas. Ugunsdrošas, dūmu necaurlaidīgas un paša pašaizverošas durvis raksturo rādītāji EI ( 30÷120)C(3÷5)S/A2-s1,d0. Durvju ugunsizturības robežas pielikumā.

Evakuācijas ceļos un izejās izbūvētās durvis aprīko ar atvēršanas mehānismiem, kuriem jābūt atveramiem bez palīglīdzekļiem un mehāniskā atvēršanas kustība nedrīkst būt pretēja evakuācijas virzienam.

1. **MANUĀLĀS (PRIMĀRĀS) UGUNSDZĒSĪBAS IEKĀRTAS. UGUNSDZĒSĪBAS APARĀTI.**

Ugunsgrēku dzēšanai sākumstadijā jāparedz ugunsdzēsības aparātu uzstādīšana gan iekšējo ugunsdzēsības krānu skapjos, gan atsevišķu, saskaņā ar veikto aprēķinu un ievērojot Ministru kabineta 2004. gada 17. februāra noteikumu NR. 82’’Ugunsdrošības noteikumi’’ 9. pielikuma prasībām. Paredzēts uzstādīt:

* Publiskās nozīmes telpās – uz katriem 200m2 vismaz 2x6 kg vai 3x4 kg ABC pulvera ugunsdzēsības aparātus ( elektrosadales un servera telpās – ogļskābās gāzes ugunsdzēsības aparātus).

Izvietojot ugunsdzēsības aparātus jāņem vērā, ka publiskās ēkās to atrašanās vietas no jebkuras vietas telpās nedrīkst pārsniegt 20m.

Ugunsdzēsības aparātus uzstāda redzamās, viegli pieejamās vietās un apzīmē ar norādes zīmēm atbilstoši standarta LVS446 prasībām.

Saskaņā ar Latvijas Republikas Ministru kabineta noteikumu NR. 82 ‘’Ugunsdrošības noteikumi’’ 9. pielikuma 2. tabulas prasībām , ēkas , publiskas telpas nodrošina ar pārnēsājamiem ugunsdzēsības aparātiem.

Ugunsdzēsības aparātus un inventāru izvēlas atkarībā no telpu platības un telpās veicamo tehnoloģisko procesu ugunsbīstamības , kā arī izmantojamo un uzglabājamo vielu fizikālajām un ķīmiskajām īpašībām.

ATBILSTOŠI DEGOŠAJIEM MATERIĀLIEM UGUNSGRĒKUS IEDALA ŠĀDĀS KLASĒS:

1. A klase – ugunsgrēki, kuros deg cieti parasti organiskas izcelsmes materiāli un sadegot veidojas kvēlojošas ogles;
2. B klase- ugunsgrēki , kuros deg šķidrumi vai kūstoši cieti materiāli;
3. C klase- ugunsgrēki, kuros deg gāzes;
4. D klase- ugunsgrēki, kuros deg metāli;

Ja var izcelties ugunsgrēks, kas attiecināms uz dažādām ugunsgrēka klasēm, priekšroku dod universālam ugunsdzēsības aparātam. Ja telpās atrodas elektroiekārtas zem sprieguma, vismaz 50 procentiem telpās esošiem ugunsdzēsības aparātiem jābūt piemērotiem elektroiekārtu dzēšanai.

Maksimālais attālums no jebkuras vietas telpā līdz ugunsdzēsības aparāta atrašanās vietām:

|  |  |
| --- | --- |
| Publiskas nozīmes telpas | 20m |
| Ugunsbīstamas tehniskas telpas,  autostāvvietas | 30m |
| Ugunsdrošas tehniskās telpas | 40m |

Ugunsdzēsības aparātu tipu un nepieciešamo daudzumu nosaka , ņemot vērā iespējamā ugunsgrēka klasi, ugunsdzēsības līdzekļu dzēšanas spējas, maksimālo dzēšanas laukumu, telpās vai iekārtās izmantoto vielu un materiālu īpašības, kā arī telpu sprādzienbīstamību un ugunsbīstamību.

Ugunsdzēsības aparātu skaitu aprēķina šādā kārtībā:

1. Nosaka iespējamā ugunsgrēka klasi atkarībā no lietojamo un uzglabājamo vielu un materiālu fizikālajām un ķīmiskajām īpašībām;
2. Izvēlas ugunsdzēsības aparātu ar attiecīgu ugunsdzēsīgās vielas dzēšanas spēju ( atkarībā no ugunsgrēka klases);
3. Aprēķina pārnēsājamo ugunsdzēsības aparātu skaitu;

Ugunsdzēsīgo vielu izvēle atkarībā no ugunsgrēka klases:

|  |  |  |  |  |  |  |  |
| --- | --- | --- | --- | --- | --- | --- | --- |
| NR.  p.k. | Ugunsgrēka  klase | Ugunsdzēsīgā viela | | | | | |
| ūdens | putas | gāze | pulveris | | |
| ABC klase | BC  klase | D  klase |
| 1. | A | ++ | ++ | + | ++ | - | - |
| 2. | B | - | ++ | + | ++ | ++ | - |
| 3. | C | - | - | + | ++ | ++ | - |
| 4. | D | - | - | - | - | - | ++ |

Apzīmējumi:

++ dzēš visefektīvāk; + derīgs; - nederīgs

Piezīmes:

1.Izmantojot cita veida ugunsdzēsīgo vielu, ņem vērā tās dzēšanas īpašības un ražotāja standartu, kā arī tehnisko noteikumu prasības.

2. Ugunsgrēka dzēšanai elektroietaises ( spriegums līdz 1000V) visefektīvāk izmanto gāzes un ABC klases pulvera ugunsdzēsības aparātus.

3. Ugunsgrēku dzēšanai datortehnikas un elektroiekārtu telpās, kā arī autostāvvietās visefektīvāk izmanto gāzes un ABS klases pulvera ugunsdzēsības aparātus.

PĀRNĒSĀJAMO UGUNSDZĒSĪBAS APARĀTU SKAITA APRĒĶINU TABULA:

|  |  |  |  |  |  |
| --- | --- | --- | --- | --- | --- |
| NR.  p.k. | Ugunsdzēsības aparātu atrašanās vieta | Aprēķina tabula | Pārnēsājamo ugunsdzēsības aparātu  skaits , ja to minimālais ugunsdzēsīgās  vielas svars(pulvera un ogļskābās gāzes aparātiem- kilogramos, ūdens un putu aparātiem – litros) ir | | |
|  |  |  | **2 kg** | **4 kg** | **6 kg** |
| **1** | **2** | **3** | **4** | **5** | **6** |
| 1. | Publiskās nozīmes telpas | 200m2 | 6 | 3 | 2 |

Ugunsgrēku dzēšanai sākumstadijā paredzēta ugunsdzēsības aparātu uzstādīšana atsevišķi saskaņā ar veikto aprēķinu, ievērojot Ministru kabineta 2004. gada 17. februāra noteikumu NR. 82 ‘’Ugunsdrošības noteikumi’’ 9. Pielikuma prasības. Paredzēts uzstādīt telpās – uz katriem 200m2 vismaz 2x6 kg vai 3x4 kg ogļskābās gāzes vai ABS klases pulvera ugunsdzēsības aparātus.

Izvietojot ugunsdzēsības aparātus , jāņem vērā ka publiskās ēkās to atrašanās vietās no jebkuras vietas telpās nedrīkst pārsniegt 20metrus. Ugunsdzēsības aparātus uzstāda redzamās , viegli pieejamās vietās un apzīmē ar norādes zīmēm atbilstoši standarta LVS446 prasībām.

UGUNSDZĒSĪBAS APARĀTU APRĒĶINS

|  |  |  |  |
| --- | --- | --- | --- |
| Stāvs | Stāva platība  m2 | Ugunsdzēsības  aparātu tips | Ugunsdzēsības  aparātu skaits |
|  |  |  |  |
| 1.stāvs | 223,50 | PA -6 | 2 |
| 2. stāvs | 219,00 | PA -6 | 2 |
| Mansards | 105,43 | PA -6 | 1 |

Papildus ugunsdzēsības aparātiem iesakām izmantot ugunsdzēsības pārklājus (izmērs 2x1,5m), kas paredzēti nelielu ugunsgrēka cilmvietu dzēšanai un tādu materiālu dzēšanai , kuri nav spējīgi degt bez gaisa piekļūšanas.

1. **UGUNSDROŠĪBAS PASĀKUMI ĒKAS EKSPLUATĀCIJAS STADIJĀ**.

Ugunsdrošības pasākumus ēkā pēc tās nodošanas ekspluatācijā nosaka Ministru kabineta 2004. gada 17. februāra noteikumi NR. 82 ‘’Ugunsdrošības noteikumi’’ un to izpildei piemērojamie standarti.

**Objekta vadītājam ir šādi pienākumi:**

* Nodrošina ugunsdzēsības instrukciju izstrādi saskaņā ar ‘’Ugunsdrošības noteikumiem’’.
* Nodrošināt ugunsdrošības inženiertehnisko sistēmu un aprīkojuma ekspluatāciju atbilstoši ražotāja tehnisko noteikumu un ugunsdrošību regulējošo normatīvo aktu prasībām.

**Ugunsdrošības instrukcijā ietver šādu informāciju:**

- kārtība , kādā tiek uzturēta teritorija, ēkas , telpas, evakuācijas ceļi un piebraucamie ceļi pie ēkas, būvēm un ugunsdzēsības ūdensapgādes vietām, kā arī ziņas par objekta ugunsdrošību.

- ugunsdrošības režīms, ugunsdrošības prasības ēku un būvju inženiertehnisko iekārtu ekspluatācijā, ievērojamie riska faktori;

- vietas , kur atļauts smēķēt;

- pienākumi un rīcība ugunsgrēka gadījumā;

- ugunsdzēsības dienesta izsaukšanas kārtība;

- elektroiekārtu atvienošanas kārtība;

- ugunsdzēšanas līdzekļu , ugunsaizsardzības sistēmu un iekārtu izmantošanas kārtība;

- cilvēku evakuācijas kārtība;

- materiālo vērtību evakuācijas kārtība.

**Rīcības plānā ugunsgrēka gadījumam norāda kārtību, kādā:**

* izsauc Valsts ugunsdzēsības un glābšanas dienestu;
* evakuē cilvēkus no bīstamās zonas, pasargā un evakuē materiālas vērības ;
* sagaida ugunsdzēsības un glābšanas dienestu, norādot īsāko ceļu līdz ugunsgrēka vietai un ūdens ņemšanas vietai;
* pārtrauc elektroenerģijas padevi (izņemot elektroenerģijas padevi ugunsdzēsības ietaisēm);
* izslēdz elektroietaises;
* iedarbina ugunsaizsardzības sistēmas un iekārtas;
* pasargā ugunsdzēsībā iesaistītos cilvēkus no ugunsgrēka bīstamo faktoru iedarbības.

**Automātiskās ugunsaizsardzības sistēmas.**

Objektā glabā šādus dokumentus par automātiskajām ugunsaizsardzības sistēmām( automātiskās ugunsgrēka atklāšanas un trauksmes signalizācijas sistēma, stacionārā ugunsdzēsības sistēma, ugunsgrēka izziņošanas sistēma):

* automātisko ugunsaizsardzības iekārtu tehniskos projektus;
* automātisko ugunsaizsardzības iekārtu ekspluatācijas instrukcijas;
* ugunsdrošībai nozīmīgo inženiertehnisko sistēmu ( automātisko ugunsaizsardzības sistēmu) pieņemšanas akti ar tiem pievienotajiem dokumentiem( segto darbu aktiem, pārbaužu un mērījumu protokoliem);
* iekārtu ražotāja tehniskās pases, kā arī automātisko ugunsaizsardzības iekārtu un ierīču atbilstību apliecinošus dokumentus.

**Automātisko ugunsaizsardzības iekārtu ekspluatācijai objektā norīko:**

* par automātisko ugunsaizsardzības iekārtu ekspluatācijas atbildīgo darbinieku;
* dežūrējošo personālu, kas diennakti kontrolē iekārtas un to darbspējas (izņemot objektus, kur trauksmes signālus pārraida uz centrālo ugunsgrēka trauksmes pulti);

Par automātisko ugunsaizsardzības iekārtu tehnisko apkopi un remontu noslēdz līgumu ar specializētu organizāciju. Šīs organizācijas personālam nepieciešams zināšanu apliecinošs dokuments.

**Automātiskajām ugunsaizsardzības iekārtām izstrādā šādu ekspluatācijas un tehniskās apkopes dokumentāciju:**

* instrukciju par iekārtas ekspluatāciju un aizsargājamo telpu ( zonu) sarakstu;
* instrukciju par rīcību gadījumos, ja no automātiskās ugunsaizsardzības iekārtas pienāk trauksmes signāls par ugunsgrēka izcelšanos vai iekārtas bojājumu, kā arī instrukciju par rīcību stacionāras ugunsdzēsības iekārtas darbības laikā un pēc iekārtas funkciju izpildes;
* automātiskās ugunsaizsardzības iekārtas tehniskās apkopes un remontdarbu uzskaites žurnālu.
* automātiskās ugunsaizsardzības iekrātas iedarbošanās gadījumu

un bojājumu uzskaites žurnālu;

* automātiskās ugunsaizsardzības iekrātas tehniskās apkopes reglamentu.

|  |
| --- |
| **Veicot visus augstāk minētos pasākumus un pielietojot LBN 201-07 prasībām atbilstošus materiālus ir garantēta ēkas droša ekspluatācija.** |

Sastādīja: Arhitekts: I. Rudzītis

Būvinženiere : A. Goba

AV inž.: M. Vītols

EL inž.: M. Vārpa